《溪上偶成二首 其一》
宋代·叶茵

霜冷信冬晴，苕溪半日程。正篷辞月色，攲枕受松声。

渔隐前时约，山讴古样情。料应朝市客，笑我独为清。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。